kardosdrur/scandi-wiki huggingface dataset:
VM i skak 1908

VM i skak 1908 var en match mellem den regerende mester, Emanuel Lasker fra Tyskland, og udfordreren, hans landsmand Siegbert Tarrasch. Matcen blev afviklet i byerne Düsseldorf og München i Tyskland i perioden 17. august – 30. september 1908. Vinderen af matchen var den, der nåede otte gevinster først, remis talte ikke. Lasker forsvarede titlen ved at vinde 8 – 3 (5 remis).

Baggrund for matchen 
Da Lasker i starten af 1890'erne var på vej frem havde han udfordret Tarrasch til en match, men denne havde afslået. I stedet havde Lasker udfordret Steinitz og fået en match i stand, som han havde vundet. Lasker og Tarrasch var ikke på talefod i flere år, efter Tarrasch's afvisning. Lasker var stadig vred over denne behandling, og Tarrasch, der som læge havde råd til at spille for sin fornøjelses skyld, kunne på sin side ikke acceptere Laskers høje økonomiske krav ved de arrangementer, han stillede op i.

Før matchen forsøgte man at få en forsoning i stand, men det mislykkedes. Tarrasch nægtede at give hånd, afleverede et stift, kort buk og sagde: "Til Dem, Herr Lasker, har jeg kun tre ord: Skak og mat!".

Matchregler 
Reglerne var de samme som ved flere forudgående VM-matcher: Først til otte sejre, remis tæller ikke.

Styrkeforholdet inden matchen 
Lasker havde – med pauser, hvor han plejede sin karriere som matematiker – været dominerende i verdensskakken og siddet på verdensmestertitlen, siden han erobrede den i 1894. Han var dog først i 1907 begyndt at spille titelmatcher igen efter en pause siden revanchematchen mod Steinitz i 1896.

Tarrasch blev i starten af 1890'erne efter flere flotte turneringssejre anset for Steinitz' naturlige aftager, men så havde Lasker overhalet ham indenom og pga. deres dårlige indbyrdes forhold, havde han aldrig fået chancen før denne match, hvor han med sine 46 år var ovre sin bedste tid. Han havde dog vundet en stærk turnering i Oostende i 1907, og i 1905 havde han vist, at han kunne spille matcher, da han slog den stærke amerikaner Frank Marshall med 8 – 1 (otte remis).

Frank Marshall var også Laskers modstander i titelmatchen i 1907, hvor den regerende verdensmester havde vundet med 8 – 0 (7 remis).

Matchresultat

Eksterne henvisninger 
 Lasker vs Tarrasch 1908, artikel og partier på Chessgames.com
 Cree, Graeme: 1908 World Chess Championship, artikel

Noter 

VM-matcher i skak
Sport i 1908
Augmentation

En heraldisk augmentation (egt. "forøgelse") er en forandring af eller tilføjelse til et våben, almindeligvis uddelt af en monark som en nådesbevisning eller som en belønning eller påskønnelse for en hæderværdig dåd. Tildeling af helt nye våbener som belønning regnes ikke for augmentationer.

Eksempler

Reference 

Heraldik
Parfume PD

Parfume PD er en butikskæde, der sælger parfume og kosmetik. Med 12 butikker i Århus, Randers, Tarup og Ålborg. 

Parfume Discount ApS blev grundlagt i 1991, af de to økonomistuderende Helle Stenbak og René Skau Björnsson samt grænsehandelskøbmanden Dieter Schmidt. De åbnede den første butik  på M.P. Bruunsgade i Århus i november 1991. De to økonomistuderende fik ideen, da punktafgiften på parfume og kosmetik bortfaldt i juli 1991, uden at det slog igennem på detailmarkedet i Danmark. Dieter Schmidt drev i forvejen nogle butikker syd for grænsen hvor der blev solgt parfume og kosmetik, og sammen startede de parallelimport af varer til stor glæde for de danske forbrugere. Butikken fik enorm omtale i medierne, og blev en stor succes. Der var kø fra morgen til aften foran butikken i Bruunsgade frem til nytåret 1992. I de følgende år åbnede de egne og franchisebutikker i følgende byer: Aalborg, Randers, Silkeborg, Herning, Odense (2 butikker), Hillerød, København, Lyngby, Kolding - samt en ekstra i Vestergade, Århus.  
I 2003 skiftede Parfume Discount navn til PD

Eksterne Henvisninger 
PD's Hjemmeside

Materialistkæder i Danmark
Klippan

Klippan (på dansk: Klippen )er et byområde med  indbyggere og hovedby i Klippan Kommune, Skåne Län, Sverige.

Oprindeligt var det en papirmølle som fik navnet Klippen tilbage i 1637. Den lå syd for åen i Sønder Asbo herred. Byen ligger nord for.  I 1500-tallet byggede Tycho Brahes onkel, Steen Clausen Bille, en papirmølle ved det nærliggende Herredsvad Kloster. Produktionen i større skala opstod i 1600-tallet, og Klippens forgænger, bondebyen Åby, voksede sig stadig større.

Referencer

Eksterne henvisninger
VM i skak 1907

VM i skak 1907 var en match mellem den regerende mester, Emanuel Lasker fra Tyskland, og udfordreren, Frank Marshall fra USA. Matchen blev afviklet i perioden 26. januar – 6. april 1907 på en turne i byerne New York, Philadelphia, Washington D.C., Baltimore, Chicago og Memphis for at ende tilbage i New York til sidste parti. Vinderen af matchen var den, der nåede otte gevinster først, remis talte ikke. Lasker forsvarede titlen ved at vinde 8 – 0 (7 remis).

Baggrund for matchen 
Lasker havde siden han vandt revanchematchen mod Steinitz i 1896 holdt lange pauser, hvor han kun sjældent dukkede op til overfladen for at spille turneringer, dog med strålende resultater: Sejr i London 1899 og Paris 1900 med stort forspring i begge tilfælde. I stedet koncentrerede Lasker sig om sine studier som matematiker.

Fra 1904 forsøgte flere at få en match i stand, men udfordringer fra bl.a. Siegbert Tarrasch, Marshall og Géza Maróczy var alle strandet på enten Laskers økonomiske krav eller andet. Maróczy havde fået rejst pengene til en match på Cuba i 1906, men politiske uroligheder kom i vejen.

Til sidst gik Lasker med på at spille mod Marshall mod et indskud på 1.000 dollars.

Matchregler 
Reglerne svarede til Laskers to VM-matcher imod Wilhelm Steinitz, dog havde man skåret ned, så vinderen var den, der nåede først til otte sejre, remis tæller ikke.

Styrkeforholdet inden matchen 
Det var Laskers første titelmatch siden revanchematchen mod Steinitz i 1896, og Marshall havde inden matchen positiv score imod ham efter at have vundet et parti i turneringen i Paris i 1900 og spillet remis i turneringen i Cambridge Springs i 1904; en turnering som Marshall havde vundet med 1½ points forspring til Lasker, hvilket var første gang i næsten ti år, verdensmesteren ikke vandt en turnering, han deltog i.

Frank Marshall havde blandede matchresultater: I 1905 tabte han en match til Siegbert Tarrasch med 8-1 (8 remis), men vandt samme år 10 – 7 i en match mod Dawid Janowski, som på det tidspunkt blev regnet blandt verdens bedste spillere.

Alt i alt var vurderingen op til matchen, at Lasker ville være for stærk, så snart han genvandt sin gamle form.

Matchresultat

Eksterne henvisninger 
 Lasker vs Marshall 1907, artikel og partier på Chessgames.com
 Cree, Graeme: 1907 World Chess Championship, artikel

Noter 

VM-matcher i skak
Sport i 1907
Amon Tobin

Amon Tobin er en brasiliansk musiker, på nuværende tidspunkt bosat i Montreal. Hans musik er udpræget samplebasereret, og indeholder elementer fra så forskellige musikalske stilarter som drum'n'bass, trip-hop, breakbeat, jazz, blues, breakbeat og ambient.

Diskografi

Albummer 
 Adventures in Foam (Ninebar, 1996) (som Cujo) (Genudgivet, Ninja Tune, 2002)
 Bricolage (Ninja Tune, 1997)
 Permutation (Ninja Tune, 1998)
 Supermodified (Ninja Tune, 2000)
 Out from Out Where (Ninja Tune, 2002)
 Chaos Theory - Splinter Cell 3 Soundtrack (Ninja Tune, 2005)
 Foley Room (Ninja Tune, 2007)

Fællesværker og liveindspilninger 
 Verbal Remixes & Collaborations (2003)
 Solid Steel Presents Amon Tobin: Recorded Live (Ninja Tune, 2004)
 Peeping Tom (Ipecac, 2006) (Et album af Mike Patton. Amon Tobin medvirker på nummeret "Don't Even Trip".)
 Two Fingers – Untitled (2008). En nylig produktion lavet i samarbejde mellem Amon Tobin og Doubleclick, samt MC Sway.

Singler og ep'er 
 Curfew (1995) (som Cujo)
 The Remixes (1996) (som Cujo)
 Creatures (1996)
 Chomp Samba (1997)
 Mission (1997)
 Pirahna Breaks (1997)
 Like Regular Chickens (Danny Breaks & Dillinja Remixes) (1998)
 4 Ton Mantis (2000)
 Slowly (2000)
 East To West (2002)
 Verbal (2002)
 Angel Of Theft (2004) (Som Player)
 The Lighthouse (2005)
 Bloodstone EP (2007)
 Kitchen Sink Remixes (2007)

B-sider og andre numre 
 Shiny Things (Fra Creatures)
 Daytrip (Fra Creatures)
 Tabukula Beach Resort (Fra Mission)
 Piranha Breaks (Fra Piranha Breaks)
 Sub Tropic (Fra Piranha Breaks)
 Hot Pursuit (Fra Piranha Breaks)
 Melody Infringement (Fra Ninja Cuts: Funkungfusion kompilationen)
 Yards (Fra 4 Ton Mantis)
 Bad Sex (Fra Slowly)
 Down & To The Left (Fra Xen Cuts kompilationen)
 East To West (Fra East To West)
 Sirens (Fra East To West)
 Cougar Merkin (Fra Verbal)
 The Whole Nine (Fra Verbal)
 El Chimi (Fra Verbal)
 The Last Minute (Fra The Last Minute Soundtrack)
 Here Comes The Moon Man (Fra Bloodstone)

Noter

Eksterne henvisninger 

Musikere fra Brasilien
Personer fra Rio de Janeiro
Skotlands våben

Skotlands våben (Or a lion rampant Gules armed and langued Azure within a double tressure flory-counter-flory Gules), var før 1603 det skotske rigsvåben. I dag indgår våbnet som andet felt i Storbritanniens statsvåben – i Skotland benyttes dog en variant, hvor Skotlands våben er i første og fjerde felt, mens Englands våben er i andet felt.

Det skotske våbens dobbeltbort med franske liljer har været meget benyttet som augmentation.

Heraldik
VM i skak 1896

VM i skak 1896 var en revanchematch mellem den regerende mester, Emanuel Lasker fra Tyskland og hans forgænger, den amerikansk bosatte østriger Wilhelm Steinitz, som var den første officielle verdensmester i skak. Matchen blev spillet i Moskva, Rusland. Den startede 6. november 1896 og varede til 14. januar 1897. Lasker vandt 10 – 2 (5 remis) og beholdt dermed titlen.

Baggrund for matchen 
Da Steinitz krævede sin revanche, reagerede Lasker efter hans mening ikke tilstrækkeligt hurtigt og han erklærede i 1895, at han selv var verdensmester igen. Ved turneringen i Skt. Petersborg 1895 lykkedes det dog at få aftalt en revanchematch.

Matchregler 
Reglerne for matchen var de samme, man havde brugt i den forudgående VM-match: Først til ti sejre, remis tæller ikke.

Styrkeforholdet inden matchen 
Lasker var stadig ikke fuldt ud anerkendt som verdens stærkeste spiller, selv om hans resultater overstrålede alle andres med sejr i den første match mod Steinitz, tredjeplads i Hastings 1895, sejr i Skt. Petersborg 1895 samt sejr i Nürnberg 1896. Kun Harry Nelson Pillsbury havde resultater af lignende kaliber, men stod trods alt et trin under Lasker.

Steinitz havde vist god form efter nederlaget i 1894: Sejr i New York 1894, femteplads i Hastings 1895, andenplads i Skt. Petersborg 1895, sejr i en match mod Emanuel Schiffers i 1896 og sjetteplads i Nürnberg 1896.

Den amerikanske skakspiller og skakbogsforfatter Israel Albert Horowitz (1907 – 1973) har beskrevet sine ambivalente følelser omkring revanchematchen: "...på den ene side er det fristende at sige at den aldrig skulle have været spillet. Steinitz var på det tidspunkt over 60 år gammel, ved dårligt fysisk helbred og havde kørt sig selv tæt på et nervøst sammenbrud i forsøget på at genvinde den prestige, han havde tabt sammen med mesterskabet. På den anden side ville det – med rette – have været betragtet som den groveste uretfærdighed, hvis Lasker havde nægtet ham chancen for at genvinde kronen. Det virker måske derfor fornuftigt at se på matchen som en de sørgelige ting, der simpelthen må ske."

Matchresultat

Eksterne henvisninger 
 Lasker vs Steinitz 1896, artikel og partier på Chessgames.com
 Cree, Graeme: 1896-7 World Chess Championship, artikel

Noter 

VM-matcher i skak
Sport i 1896
Knud Wold

Knud Wold (født 7. maj 1907 i København, død 1. marts 1992) var en dansk direktør i bl.a. Simonsen og Weel og grosserer, gift med Marguerite Viby og far til Susse Wold. 

Sammen med forfatteren Kelvin Lindemann organiserede han en flugtrute ved Udsholt vest for Gilleleje for danske jøder under 2. verdenskrig.

Gift den 1. august 1933 med Aase Bruun, født Lehmann (29. maj 1904-?).

Referencer

Eksterne henvisninger 

Modstandsfolk fra Danmark
Danskere i 1900-tallet
Personer fra København
Grosserere fra Danmark
Trinity (album)

Trinity er et opsamlingsalbum af det britiske death/doom metal-band My Dying Bride, som blev udgivet i 1995. Albummet kombinerer de tre ep'er Symphonaire Infernus et Spera Empyrium, The Thrash of Naked Limbs og I Am the Bloody Earth. I 2004 blev Trinity genudgivet med to ekstra spor taget fra deres første demo Towards the Sinister.

Sporliste 
 "Symphonaire Infernus Et Spera Empyrium"  – 11:38
 "God Is Alone"  – 4:50
 "De Sade Soliloquay" [syg]  – 3:42
 "The Thrash of Naked Limbs"  – 6:11
 "Le Cerf Malade"  – 6:28
 "Gather Me up Forever"  – 5:18
 "I Am the Bloody Earth"  – 6:36
 "The Sexuality of Bereavement"  – 8:04
 "The Crown of Sympathy" (Remix)  – 11:10
 "Vast Choirs [Spor på genudgivelse]"  – 7:37
 "Catching Feathers [Spor på genudgivelse]"  – 3:44

Opsamlingsalbum fra 1995
My Dying Bride-album
Den internationale dag for FN's fredsbevarende styrker

Den internationale dag for FN's fredsbevarende styrker er 29. maj hvert år. Dagen blev stiftet i 2002 som en honnør til alt fredsbevarende FN-personel, og blev fejret for første gang i 2003. FN's fredsbevarende styrker har gjort en omfattende tjeneste for fred i mange lande i alle verdensdele, og de blev derfor tildelt Nobels fredspris i 1988.

Eksterne henvisninger 
 http://www.un.org/Depts/dpko/peacekeepers%20day/International_Day_UN_Peacekeepers.htm  

FN
Mærkedage
Etableret i 2002
Kirsten Schultz

Kirsten Schultz (19. maj 1929 – 16. oktober 1998) var en dansk sanger (sopran), der debuterede i 1956 på Det Kongelige Teater som Nattens dronning i Tryllefløjten. I en årrække var hun teatrets førende koleratursopran i roller som Kontanze i Bortførelsen fra Seraillet, Oscar i Maskeballet og Gilda i Rigoletto. Siden sang hun roller i det lyrisk-dramatiske fag som Donna Anna i Don Juan og Marskalinden i Rosenkavaleren. Hun trak sig tilbage i 1985 og virkede som sangpædagog. 

Hun var gift med komponisten Svend S. Schultz med hvem hun fik sønnen Henrik i 1960. I 1968 indgik parret skilsmisse. Året efter mødte Kirsten sin anden mand, ingeniøren Peter Torp Lassen, med hvem hun fik sønnen Ole i 1970 og tvillingesønnerne Klaus og Jesper i 1972.

Operasangere fra Danmark
Riddere af Dannebrog
Personer i Kraks Blå Bog (afdøde)
Modtagere af Tagea Brandts Rejselegat
Danskere i 1900-tallet
Personer fra København
She Saw Me Coming

"She Saw Me Coming" er den syvende sang fra The Rolling Stones album A Bigger Bang, der blev udgivet den 5. september 2005. 

Sangen blev skrevet af Mick Jagger og Keith Richards, og Ron Wood fortalte som sangen i 2005:””She Saw Me Coming” er … klippet live. Vi skulle gøre sådan noget oftere, ligesom i The Faces dage hvor vi ville springe ud i det – øjne ned, møder dig ved enden .”
 
Udover Jagger spillede bass, sang og spillede perkussion, spillede Richards og Wood de elektriske guitarer og Wood spillede desuden også slide guitar. Richards spillede også klaver, mens Charlie Watts spillede trommer. Koret bestod af Jagger, Richards og Blondie Chaplin .

Eksterne henvisninger 

Tekst

Fodnote 

Rolling Stones-sange
Skyggernes kniv

Skyggernes kniv kan henvise til 

 Skyggernes Kniv (bog) - en bog i trilogien Det gyldne kompas
 Skyggernes kniv (redskab) - en kniv, der omtales i bogen
S, P eller K: Popprinsesse

S, P eller K: Popprinsesse (orig.: Truth or Dare, Kiss or Promise: Princess of Pop) er en romantisk ungdomsroman skrevet af Cathy Hopkins og udgivet i Danmark i 2007 på Gyldendal. Bogen er oversat fra engelsk af Astrid Heise-Fjeldgren. Bogen er anden bog af otte i serien S, P eller K.

Handling 

Vi befinder os i Cornwall i England. Rebecca går på en skole i Cornwall (Torpoint). Hun har en gruppe venner; Squigde, Mac (hendes kæreste), Lia, og Cat, og de kalder alle Rebecca for Becca. De er alle bedste venner.

Skolen vil holde en musical – Grease. Becca vil være Sandra Dee, men da hun står deroppe, lukker klappen ned, og alt går sort. Hun har glemt teksten. Hun bliver tilbudt en plads i koret, men hun er ikke tilfreds. Hun skal ALDRIG til nogen form for audition igen. 

Det kan hun ikke holde, da Squigde leger S, P eller K, får hun alle vennerne til at stille op i sangkonkurrencen ”Popprins og Popprinsesse”, og så må Becca til at tage sig sammen og deltage med en sang. Vennerne gør det kun for sjov, men alligevel ryger Becca og Cat videre til næste runde.

Næste runde igen taber Cat, men Becca ryger endnu en gang videre. Nu bliver det alvor for Becca. Hun skal til London. Det er lige op til jul, og efter en masse besvær får Becca lov til at deltage i denne konkurrence af sine forældre, og finder et sted at bo.

Hun går videre til næste del. Semifinalen. Jade, der er den onde pige fra skolen, får nogen af deltagerne vendt imod hende, og alt går lidt skidt. Den hårde dommer nærmest terper hende til døde, Jade er led og hun er ved at få kolde fødder. Men så sker det; Becca ryger ud af konkurrencen. Alt går sort for hende, og hun går fuldstændig ned. Men en dag ringer telefonen, og det er en af dommerne, der er i røret. Hun får at vide, at hun er kommet ind i konkurrencen igen, og så er hun selvfølgelig glad. Så sker det. Hun er i finalen mod jade og nogle andre.

Personkarakteristik

Rebecca 
(Becca) er en pige uden selvtillid. Hun er 14 år, og hun er Catherines (Cats) bedste veninde og er meget smuk. Hun synger meget godt, og hun er enebarn. Og vigtigst af alt; Alle drengene er vilde med hende. Hendes kæreste er Mac. Hun er flink og sød men nogle gange kan hun være en rigtig mokke.

Mac 
Mac er en frisk dreng men når det kommer til stykket er han også lidt sur og han er også jaloux. Hans kæreste er Rebecca(Becca).

Ungdomsbøger
På den yderste ø

På den yderste ø er den første bog i trilogien om Odd, som gerne vil være kriger. Bøgerne er skrevet af Josefine Ottesen som er en fantasy forfatter. 

Historien handler om Odd der skyller ind på Berkanas ø, han bliver holdt som træl i mange år på øen, men det lykkeds ham at flygte. Han kommer ud for mange eventyr, og forhindringer hvor han møder masser af spændende folk, som træner ham stille i at blive en stor kriger. Odd kan blive meget vred og kan ikke styre det, men han får hjælp af sin smede mester til at styre det.
Bogen er mest til teenagere fordi den handler om emner der interesserer de unge fx sex.  

Univers Det foregår i et andet univers, det kan godt minde lidt om oldtiden på Jorden. Der findes ikke nogle maskiner eller ligne. I bogen kæmper de med sværd og lidt magi.

Bøger af Josefine Ottesen
Litteratur i 2001
Halvmåne på sagen

Halvmåne på sagen (en: Half Moon Investigations) er en roman fra 2006 skrevet af den irske forfatter Eoin Colfer. Den er oversat til dansk af Stig W Jørgensen. Bogen er illustreret af Kev Walker og er udgivet på Forlaget Sesam. Bogen retter sig mod børn fra 11 år og opad og hovedpersonen er Fletcher Moon.

Referat 
Fletcher Moon er privatdetektiv, eller det syntes han i hvertfald selv. Da Fletcher kun er 12 år er der dog ikke mange, som tager ham seriøst. Fletcher har gået på Bernstein akademiet i Washington i et år og tog derfra med både skilt og praktisk håndbog.

Siden da har Fletcher løst en række ufarlige sager for skolebørn, og klar til noget nyt.
Det får han, da han bliver tvunget ind i en sag mellem en gruppe piger, og en af skolens bøller, Herod Sharkly.

Ungdomsromaner
Litteratur i 2006
Date eller lektier

Date eller lektier (en: How to Flunk Your First Date) er en amerikansk roman fra 2004 skrevet af Megan Stine i bogserien, der bygger på tv-serien om Mary-Kate og Ashley Olsen.

Handling 

Bogen handler om to piger ved navn Mary-kate and ashley, pigerne er begge 12år og Ashley elsker at være fin og vil helst ikke lave noget hun bliver snavset af. Mary-kate er lige det modsatte, hun går til basketball og elsker afslappet tøj. Ashley er rigtig god i skolen og følger med, Mary-kate laver ikke sine lektier og følger ikke med. pigernes far skal til et møde på deres skole ang Mary-kate pga hendes lektier og matematiken. 

Da han kommer hjem får Mary-kate at vide at hun skal have privatlærer efter skole tid, 
det syntes hun ikke så meget om da det går ud over hendes basketball lektier. Og hvis de dropper at komme til træning bare en gang, så kommer de ikke med til den store kamp som skal holdes om en uge. 

En dag kommer ham læren ved navn taylor hen for at hjælpe hende med matematiken, Ashley syntes at han er helt vildt sød men Mary-kate vil godt have at han skal gå igen. 

I starten af bogen spiller pigerne, Carrie som er deres barnepige, Brian, Brandon og Max stuehockey i dagligstuen. Da pigernes far kom hjem sagde Carrie at det var pigerne der havde spillet det sammen med drengene, fordi hun ikke ville have skældt ud.

Pigerne vælger at bytte plads så Mary-kate skal have Ashley's tøj på og gøre det samme som Ashley, og så kan hun gå ud når hun vil og det bruger hun på at komme til træning så hun kan være med i kampen om lørdagen. og Ashley går i Mary-kate's tøj og så får hun hjælp med lektierne selvom hun godt kan det hele. 

Men desværre bliver de opdaget Mary-kate får snakket med hendes far om hjælpe lektierne og hun får lov til at komme til træning igen. Men hun skal dog stadig have hjælpe lektier men bare en anden dag..!

Eksterne henvisninger 
Date eller lektier 

Ungdomsromaner
Litteratur i 2004
Privilegium Maius

Privilegium Maius var et dokument, forfalsket på opfordring af Hertug Rudolf 4. af Østrig (1358-1365). Det var i bund og grund en modificeret udgave af Privilegium Minus fra 1156, der havde ophøjet Østrig til et hertugdømme. I Privilegium Maius blev Østrig erklæret ærkehertugdømme og udstyret med rettigheder svarende til kurfyrsternes, såsom:

 territoriets udelelighed;
 automatisk primogenitur af den førstefødte;
 uafhængig jurisdiktion uden nogen mulighed for at anke til kejseren;
 tilladelse til at fremhæve visse herskersymboler.

Privilegium Maius består af fem forfalskede dokumenter, hvoraf nogle udgav sig for at være blevet udstedt af Cæsar og Nero.

Kejser Karl 4. afviste at bekræfte Privilegium Maius. Det gjorde kun Habsburg-kejseren Frederik 3. i 1453, ligesom Rudolf 2. og Karl 6.. Med opløsningen af det Tysk-romerske rige i 1806, mistede det endelig sin betydning. I 1856 blev det identificeret som en forfalskning.

Eksterne henvisninger 
 Österreich-Lexikon von aeiou 

Østrigs historie
Danmarks amter

Danmarks amter (1662-1793)
 Danmarks amter (1793-1970)
 Danmarks amter (1970-2006)
Data mining

Data mining er et engelsk låneord, som betegner søgning efter mønstre og strukturer i større datamængder. Begrebet er blevet aktuelt, efter at størrelsen på databaser i stadigt stigende omfang begrænser mulighederne for komplette statistiske analyser. Dette gør sig fx gældende inden for områder som biologi og finans. Gennem eksempelvis algoritmer eller direkte observation forsøger man at finde relationer mellem datapunkterne for således bedre at kunne visualisere og på sigt udnytte de komplekse informationer. 

Data mining er princippet om at finde relevant information gennem sortering af store datamængder. Datamining bruges normalt af store virksomheders efterretningsorganisationer, finansanalytikere, men bruges også i videnskaberne til at udtrække præcis information fra de enorme datasæt, som dannes ved brug af moderne eksperimentelle og observationsorienterede metoder. D.M. er blevet beskrevet som "ikke-trivielt udtræk fra implicit, førhen ukendt og potentielt nyttig information af data og "videnskaben om at udtrække nyttig information fra store datasæt eller store databaser. 

Hvor man med traditionel statistisk metode søger at slutte fra enkeltobservationer til udsagn om hele populationen, bruges data mining til gennem sammenstilling af egenskaber om det enkelte individ eller det enkelte objekt.

Data mining og overvågning
Data mining vinder i stigende grad indpas som middel til at vride ny viden frem om enkelte individer, efterhånden som data om individerne indsamles gennem overvågning af telefoni, datastrømme, internettrafik, mail, videoovervågning, betalingstransaktioner og lignende. Denne metode anvendes dels til præcisering af personorienteret markedsføring, dels til politisk efterretningsvirksomhed.

Se også 
Kunstig intelligens
Business intelligence
Database
Data warehouse
Fuzzy logic
PCA
Regressionsanalyse
Statistik
Text mining
Web mining

Eksterne henvisninger 

Dataforvaltning
Formelle videnskaber